Μνημεία Ορθόδοξου Πολιτισμού και οι προϋποθέσεις ένταξής τους στον Κατάλογο της UNESCO. Η περίπτωση της Ιεράς Μητροπόλεως Καλαβρύτων και Αιγιαλείας
Creators: name: Λαμπρόπουλος, Ηλίας Λάμπρου
Publisher: name: Aristotle University of Thessaloniki
Year: 2023
Subjects: Πολιτιστική Κληρονομιά
UNESCO
Ιερά Μητρόπολη Καλαβρύτων και Αιγιαλείας
Cultural Heritage
Holy Metropolis of Kalavryta and Aegialia

description: Η παρούσα εργασία εκπονήθηκε στο πλαίσιο της φοίτησης και παρακολούθησης του ΔΠΜΣ “Ελλάδα: Εκκλησιαστική Ιστορία και Πολιτισμός” και σκοπός της είναι η ανάδειξη των μνημείων ορθοδόξου πολιτισμού, υλικού και άυλου, και δη αυτών της Ιεράς Μητροπόλεως Καλαβρύτων και Αιγιαλείας, και των προϋποθέσεων τις οποίες πληρούν σχετικά με την ένταξή τους στον Κατάλογο της UNESCO. Η διάρθρωση της εργασίας στηρίζεται αρχικά στον ορισμό, τα είδη και τα χαρακτηριστικά της έννοιας “μνημείο”. Στη συνέχεια προσδιορίζεται η καίρια σημασία των χριστιανικών μνημείων, ως ενός σεβαστού και αξιόλογου μέρους της πολιτιστικής κληρονομιάς της Ελλάδας και της απήχησης και επιρροής τους στον τρόπο έκφρασης σκέψεων και συναισθημάτων των ανθρώπων, που αλληλεπιδρούν με αυτά. Εφόσον τα πολιτιστικά αγαθά αποτελούν αναπόσπαστο στοιχείο της εθνικής υπόστασης, επιβάλλεται από γραπτούς και άγραφους νόμους η προστασία τους. Γι' αυτό γίνεται αναφορά στην πολιτιστική πολιτική που ακολουθείται προς την κατεύθυνση αυτή, καθώς και παρουσίαση των άρθρων του Ελληνικού Συντάγματος, των νόμων και των διατάξεων, που σχετίζονται με την αναγκαιότητα και το ηθικό χρέος διαφύλαξης της εν λόγω πολιτιστικής κληρονομιάς. Ιδιαίτερα γίνεται αναφορά στο έργο, τον κανονισμό και την προσφορά της Ελληνικής Εθνικής Επιτροπής για την UNESCO, η οποία, τηρουμένων των απαιτούμενων διαδικασιών, έχει επιτυχώς εργαστεί για την ανάδειξη των ελληνικών μνημείων, με αποτέλεσμα ορισμένα από αυτά να κοσμούν σήμερα τον Κατάλογο των μνημείων του Διεθνούς Οργανισμού. Επιπλέον βασικό μέρος της εργασίας αποτελεί η συνοπτική παρουσίαση των κριτηρίων, που πρέπει να πληρούν τα μνημεία προκειμένου να λάβουν θετική αξιολόγηση, ώστε να ενταχθούν στον Κατάλογο της UNESCO. Εν συνεχεία, πραγματοποιείται συγκεκριμένη αναλυτική αναφορά στα μνημεία ορθοδόξου πολιτισμού της Ιεράς Μητροπόλεως Καλαβρύτων και Αιγιαλείας και στη σχέση αυτών τόσο με τον περιβάλλοντα φυσικό τους χώρο, όσο και με το ιστορικό γίγνεσθαι, με το οποίο αλληλεπιδρούν και αλληλοσυμπληρώνονται, καθορίζοντας πολλές φορές τις εξελίξεις. Επιπροσθέτως, αναφέρονται τα ιδιαίτερα χαρακτηριστικά στοιχεία των μνημείων αυτών, τα οποία υπαγορεύουν την ανάγκη για την ένταξή τους σε καθεστώς ιδιαίτερης προστασίας και προβολής. Παρουσιάζονται οι προϋποθέσεις που πληρούν βάσει των προαναφερόμενων κριτηρίων, οι οποίες στοιχειοθετούν πρόταση για την ένταξη και συμπερίληψή τους στον Κατάλογο των ελληνικών μνημείων υλικής και άυλης πολιτιστικής κληρονομιάς της UNESCO. Κατόπιν επισημαίνεται η σημασία της λήψης ειδικής μέριμνας εκ μέρους της Πολιτείας, αλλά και της Εκκλησίας για την προστασία των μνημείων της εν λόγω περιοχής, η οποία δεν περικλείεται αυστηρά στα όρια της προστασίας αυτής καθεαυτής, αλλά συνδέεται άμεσα με την ανάπτυξη του κλάδου του θρησκευτικού τουρισμού και των ωφελειών που απορρέουν από αυτόν σε όλους τους τομείς. Τέλος, στο πλαίσιο της πολιτισμικής ποικιλομορφίας, η οποία αναγνωρίστηκε ως "κοινή κληρονομιά της ανθρωπότητας", εξαίρονται τα μνημεία ορθοδόξου πολιτισμού ως μέρος της παγκόσμιας πολιτιστικής κληρονομιάς και σημεία αναφοράς της εδραίωσης του πανανθρώπινου αιτήματος για παγκόσμια ειρήνη, συνεργασία και πρόοδο.
description: This work was prepared in the context of studying and attending the MSc "Greece: Church History and Civilization". Its purpose is to highlight the monuments of Orthodox culture, material and immaterial, and especially those of the Holy Metropolis of Kalavryta and Aegialia, and the conditions which these meet regarding their inclusion in the UNESCO List. The structure of the work is initially based on the definition, types and characteristics of the concept of "monument". Then the key importance of Christian monuments is determined, as a respected and valuable part of the cultural heritage of Greece which influences the way people, who interact with them, express their thoughts and feelings. Since cultural goods are an integral element of the national identity, written and unwritten laws require their protection. That is why explicit reference is made to the cultural policy followed in this direction, as well as the articles of the Greek Constitution, the laws and regulations related to the necessity and the moral duty to preserve the cultural heritage in question. In particular, reference is made to the work, the regulation and the offer of the Greek National Commission for UNESCO, which, following the required procedures, has successfully worked for the promotion of Greek monuments, with the result that some of them today adorn the List of monuments of International Organization. In addition, a key part of the work is the summary presentation of the criteria that must be met by the monuments in order to receive a positive evaluation and be included in the UNESCO List. Subsequently, a specific analytical reference is made to the monuments of Orthodox culture of the Holy Metropolis of Kalavryta and Aegialia and to their relationship both with their surrounding natural space and with the historical process, with which they interact and complement each other, often determining developments. In addition, the particular characteristics of these monuments are mentioned, which dictate the need for their inclusion in a state of special protection and promotion. The conditions they meet based on the aforementioned criteria are presented, which constitutes a proposal for their inclusion in UNESCO's List of Greek monuments of tangible and intangible cultural heritage. Then the importance of taking special care on behalf of the State, but also of the Church, for the protection of the monuments of the area in question is pointed out. This is not strictly confined to the limits of protection per se, but is directly linked to the development of the religious tourism sector and the benefits that derive from it in all areas. Finally, in the context of cultural diversity, which was recognized as the "common heritage of humanity", the monuments of Orthodox culture stand out as part of the world cultural heritage and as reference points of the consolidation of the universal demand for world peace, cooperation and progress.